РЕПУБЛИКА БЪЛГАРИЯ

**СТОПАНСКА АКАДЕМИЯ “Д. А. ЦЕНОВ” – СВИЩОВ**

|  |  |
| --- | --- |
| Факултет“СТОПАНСКА ОТЧЕТНОСТ” | Катедра  “СТАТИСТИКА И ПРИЛОЖНА МАТЕМАТИКА” |
|  |  |
| **Утвърждавам:** |  |
| Декан: …...…………….............................  (проф. д-р Атанас Атанасов) | Приета от ФС, Протокол № 1 от 10.09.2020 г. Приета от КС, Протокол № 1 от 03.09.2020 г. |
| **УЧЕБНА ПРОГРАМА**  **на** | |
| Учебна дисциплина“Преддипломна практика (БСА)” | |
| **Код на дисциплината: ФСО-КСПМ-Б-893**  **Брой кредити по учебен план: (2)** | |
| Образователно-квалификационна степен: БАКАЛАВЪР | Код на документа:УД/УПР-ФСО-КСПМ-Б-893 |
| Форма на обучение: РЕДОВНА/ЗАДОЧНА/ДИСТАНЦИОННА Език: БЪЛГАРСКИ | Версия:v.01/2020 |

**І. ОРГАНИЗАЦИЯ НА ОБУЧЕНИЕТО**

|  |  |
| --- | --- |
| **Учебна заетост** | **Часове** |
| **Извънаудиторна заетост (ИАЗ)** |  |
| 1. Самостоятелна работа | 25 |
| 1. Подготовка на Доклади/Дневници/Реферати | 25 |
| **Всички:** | **50** |

**Схема за формиране на крайната оценка по дисциплина**

|  |  |
| --- | --- |
| **Критерий** | **Тежест на критерия (% от комплексната оценка)** |
| **1. Изпълнение на ангажиментите по време на практиката, в т.ч.:** | **90%** |
| 1.1. Мнение на прекия ръководител/ментора в звеното на провеждане на практиката относно изпълнението на поставените задачи на студента | 50 |
| 1.2. Академични задания | 40 |
| 1.2.1 Дневник за изпълняваните дейности/задачи, заверен от ръководителя на практиката/ментора | 10 |
| 1.2.2 Доклад за резултати от проведено в звеното на практиката проучване по предварително зададена тема | 30 |
| 2. Семестриален изпит. Събеседване със студентите по изложените в дневника/доклада проблеми | 10 |
| **Общо за дисциплината:** | **100%** |

**II. Анотация**

**2.1. Цел на практиката**

Целта на провеждането на преддипломната практика е студентите да се запознаят в реални условия с практическото приложение на усвоените през курса на обучение статистически методи за анализ на социално-икономическите явления и процеси. С дисциплината „Преддипломна практика” завършва семестриалното обучение в образователно-квалификационната степен „бакалавър”. С нея се предоставя възможност получените по време на обучението теоретични знания да бъдат сверени с практическата им реализация не само в Териториалните статистически бюра и в Националния статистически институт, но така също и в институции и ведомства – органи на статистиката.

Учебното съдържание на програмата е разработено в съответствие с възможностите за провеждане на преддипломната практика и специфичните особености на статистическата практика в конкретните институции. Състои се от две самостоятелно обособени части и включва основните направления и теми, по които студентите могат да реализират практическото си обучение.

**2.2. Предварителни изисквания**

Преддипломната практика се базира на знанията по Основи на статистиката, Социална статистика, Икономическа статистика, Система на националните сметки, Извадкови изследвания, Иконометрия и други дисциплини, изучавани през предходните семестри.

**2.3. Организация на провеждане на преддипломната практика**

Преддипломната практика е с продължителност 45 дни. Тя може да бъде проведена в:

•Националния статистически институт (НСИ) и Териториалните статистически бюра (ТСБ);

•Отдел “Агростатистика” в Министерството на земеделието, храните и горите (МЗХГ) и областните дирекции „Земеделие и гори“;

•Статистическите отдели на търговските банки;

•Статистическите отдели в многопрофилните болници;

•Дирекции “Регионални служби по заетостта” и дирекции „Бюра по труда” към Агенцията по заетостта;

•Общинските отдели „Единна Система за Гражданска Регистрация и Административно Обслужване на Населението” (ЕСГРАОН);

•Статистическите отдели/звена в министерства и ведомства на Р. България;

•На работното място, в което практикантът работи на основен трудов договор и на пълно работно време.

В края на периода на провеждане на преддипломната практика студентите представят доклад за провеждането й в обем до 10 стандартни страници. Съдържанието на доклада трябва да включва теоретично и практическо представяне на две теми от учебното съдържание на преддипломната практика. Като приложение към доклада могат да се представят образци на статистически формуляри, свързани с организацията на статистическата практика по разработваните теми.

Чрез представяне на служебна бележка, подписана и подпечатана от директора/ръководителя на организацията/ведомството, се удостоверява провеждането на преддипломната практика.

**2.4. Очаквани резултати**

Преддипломната практика има важно значение за успешната реализация на бъдещите специалисти. В резултат на нейното провеждане студентите се запознават в реална работна среда с организацията на статистическата отчетност, усъвършенстват и рационализират използването на статистическата информация за статистически анализи на изследваните социално-икономически явления и процеси, затвърждават успешното прилагане на изучаваните по време на курса на обучение статистически методи.

**III. Учебно съдържание**

|  |
| --- |
| **ВЪПРОСИ ЗА ПРОУЧВАНЕ ПО ВРЕМЕ НА ПРАКТИКАТА** |
| **Тема I. Национална статистическа система** |
| 1. Организационна структура на Националния статистически институт 2. Организационна структура на Териториалните статистически бюра 3. Структурни звена в държавната администрация, които са органи на статистиката |
| **Тема II. Методология и организация на статистическите изследвания, провеждани от Дирекция „Демографска и социална статистика” на НСИ** |
| 1. Методология и организация на преброяване на населението 2. Методология и организация на текущата демографска статистика 3. Методология и организация на статистиката на образованието 4. Методология и организация на статистическото изучаване на бюджетите на домакинствата 5. Методология на статистиката на общественото здраве и безопасни условия на труд |
| **Тема III. Методология и организация на статистическите изследвания, провеждани от Дирекция „Бизнес статистика” на НСИ** |
| 1. Методология и организация на краткосрочната бизнес статистика 2. Методология и организация на структурната бизнес статистика 3. Методология и организация на статистическите изследвания на инвестициите 4. Методология и организация на статистиката на туризма 5. Методология и организация на статистиката на външната търговия 6. Методология и организация на изследването за използването на информационно-комуникационните технологии в предприятията и домакинствата 7. Методология и организация на изследването на наблюдението на работната сила 8. Методология и организация на наблюдението на наетите лица, отработеното време, средствата за работна заплата и други разходи за труд |
| **Тема IV. Методология и организация на статистическите изследвания, провеждани от Дирекция „Макроикономическа статистика”** |
| 1. Методология и организация на изследването на брутния вътрешен продукт 2. Методология и организация на наблюдението на индекса на потребителските цени и инфлацията 3. Методология и организация на изучаването на околната среда 4. Методология и организация на изучаването на енергетиката |
| **Тема V. Методология и организация на статистическите изследвания в земеделието, провеждани от отдел “Агростатистика” на Министерството на земеделието, храните и горите** |
| 1. Обща характеристика на наблюденията в земеделието 2. Планиране, организация и провеждане на преброяването на земеделските стопанства 3. Методология и организация на статистическите изследвания на земята и земеползването 4. Методология и организация на статистическите изследвания на растениевъдството 5. Методология и организация на статистическите изследвания на животновъдството 6. Методология и организация на статистическите изследвания на трайните насаждения |
| **Тема VI. Дейност на Дирекция “Статистика” в БНБ и на статистическите отдели на търговските банки** |
| 1. Методология и организация на паричната и на лихвената статистика 2. Методология и организация на статистиката на платежния баланс 3. Методология и организация на статистиката на преките чуждестранни инвестиции 4. Методология на статистиката на брутния външен дълг 5. Организация на статистическата дейност в търговските банки |
| **Тема VII. Организация на статистическата дейност в Националния център по обществено здраве и анализи, Регионалните здравни инспекции и многопрофилните болници** |
| 1. Методология и организация на статистиката на заболеваемостта и смъртността на населението 2. Методология и организация на статистиката на здравната мрежа и на медицинския персонал 3. Проучване на дейността и участието на Дирекциите "Медицински дейности" на регионалните здравни инспекции и организацията на статистическата дейност в многопрофилните болници |
| **Тема VIII. Oрганизация на статистическата дейност в Агенцията по заетостта** |
| 1. Организация на статистическата дейност в Дирекции ”Бюра по труда” 2. Методология и организация на статистиката на заетите лица, безработните лица и свободните работни места 3. Статистически анализи и публикации на Агенцията по заетостта - структура, показатели, обхват, признаци и приложимост на резултатите |
| **Тема IX. Организация на статистическата дейност на Главна дирекция “Гражданска регистрация и административно обслужване”** |
| 1. Същност и класификатори в Единната Система за Гражданска Регистрация и Административно Обслужване на Населението (ЕСГРАОН) 2. Организация на Националните бази данни 3. Организация на Регионалните бази данни |

Съставил/и/:

|  |
| --- |
| …………………………………  (проф. д-р Поля Ангелова) |
| …………………………………  (доц. д-р Красимира Славева) |
| …………………………………  (доц. д-р Маргарита Шопова) |

Ръководител катедра:

|  |  |
| --- | --- |
| …………………………………  (доц. д-р Пламен Петков) |  |